Na temelju članka 40. i 41. Zakona o ustanovama (Narodne novine broj: 76/93; 29/97; 47/99; 35/08 i 127/19.) članka 126. st. 1.-4. i članka 127. st. 4. Zakona o odgoju i obrazovanju u osnovnoj i srednjoj školi (Narodne novine broj: 87/08; 86/09; 92/10; 105/10; 90/11; 5/12; 16/12; 86/12; 126/12; 94/13; 152/14; 7/17; 68/18; 98/19 i 64/20.) i članka 62. Statuta Poljoprivredne i veterinarska škole Osijek, Školski odbor Poljoprivredne i veterinarske škole Osijek raspisuje

**N A T J E Č A J**

**za imenovanje ravnatelja/ice Poljoprivredne i veterinarske škole Osijek**

Za ravnatelja/icu škole može biti imenovana osoba koja ispunjava sljedeće nužne uvjete utvrđene člankom 126. Zakona o odgoju i obrazovanju u osnovnoj i srednjoj školi (u nastavku teksta: Zakon):

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

- sveučilišni diplomski studij ili

- integrirani preddiplomski ili diplomski sveučilišni studij ili

- specijalistički diplomski stručni studij

- položen stručni ispit za učitelja, nastavnika ili stručnog suradnika, osim u slučaju iz članka 157. stavak 1. i 2. Zakona,

2) uvjete propisane člankom 106. Zakona,

3) najmanje osam (8) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno-obrazovnim poslovima u školskim ustanovama.

Dodatne kompetencije koje se vrednuju, a propisane su člankom 127. st. 7. Zakona, kako slijedi:

- poznavanje stranog jezika,

- osnovne digitalne vještine i

- iskustvo rada na projektima

Ravnatelja/ica se imenuje na vrijeme od pet (5) godina.

Uz pisanu i vlastoručno potpisanu prijavu na natječaj kandidat za ravnatelja/icu dužan je priložiti u izvorniku ili ovjerenoj preslici sljedeću dokumentaciju:

- životopis,

- domovnicu odnosno dokaz o državljanstvu,

- diplomu, odnosno dokaz o vrsti i razini stečenog obrazovanja,

- dokaz o stečenim pedagoškim kompetencijama (za kandidate obveznike stjecanja pedagoških kompetencija),

- dokaz o položenom stručnom ispitu, odnosno dokaz da je osoba oslobođena obveze polaganja stručnog ispita prema članku 157. st. 1. i 2. Zakona o odgoju i obrazovanju u osnovnoj i srednjoj školi,

- dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje, ne starije od 30 dana od dana objave natječaja),

- potvrda poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. st. 1. toč. 3. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja),

- uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja).

-program rada za mandatno razdoblje.

Dodatne kompetencije za ravnatelja/icu dokazuju se na sljedeći način:

- poznavanje stranog jezika dokazuje se stupanj prema Zajedničkom europskom referentnom okviru za jezike, svjedodžba ili druga javna isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga javna isprava, preslika ocjene ispita iz stranog jezika položenog na fakultetu,

- osnovne digitalne vještine dokazuju se uvjerenjem, certifikatom, potvrdom, svjedodžbom, diplomom ili drugom javnom ispravom,

- iskustvo rada na projektima dokazuje se potvrdom ili ispravom o sudjelovanju u provedbi pojedinih projekata.

Dokazi o ispunjenosti dodatnih kompetencija, ako ih kandidati imaju, dostavljaju se u izvorniku ili ovjerenoj preslici.

Sadržaj i postupak vrednovanja dodatnih kompetencija uređen je Statutom Poljoprivredne i veterinarske škole Osijek.

Na natječaj se pod jednakim uvjetima mogu prijaviti osobe obaju spola, sukladno članku 13. Zakona o ravnopravnosti spolova (Narodne novine broj: 82/08 i 69/17.).

Kandidati koji se pozivaju na pravo prednosti sukladno članku 102. Zakona o hrvatskim braniteljima i članovima njihovih obitelji (Narodne novine broj: 121/17; 98/19 i 84/21), članku 48. f. Zakona o zaštiti vojnih i civilnih invalida rata (Narodne novine broj: 33/92; 57/92; 77/92; 27/93; 58/93; 2/94; 76/94; 108/95; 108/96; 82/01; 103/03; 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13; 152/14; 39/18 i 32/20.), te članku 48. Zakona o civilnim stradalnicima iz Domovinskog rata (Narodne novine broj: 84/21.), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji Narodne novine broj: 121/17; 98/19 i 84/21.), uz prijavu na natječaj dužne su priložiti i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na mrežnoj stranici Ministarstva hrvatskih branitelja, na poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj: 84/21.), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji ostvaruju pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13; 152/14 i 39/18.) dužni su osim dokaza o ispunjavanju traženih uvjeta priložiti i dokaz o invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.) te se u prijavi na natječaj pozvati na to pravo.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (Narodne novine broj: 42/18.), svi dokumenti pristigli na natječaj u privitku prijave, dostavljeni su slobodnom voljom kandidata. Time se smatra da je svaki kandidat dao privolu za obradu svih podataka Poljoprivrednoj i veterinarskoj škole Osijek isključivo u svrhu provedbe natječajnog postupka.

Izrazi u ovom natječaju koji imaju rodno značenje odnose se jednako na muški i ženski rod.

Natječaj se objavljuje u „Narodnim novinama“ službenom glasniku Republike Hrvatske te na mrežnoj stranici Poljoprivredne i veterinarske škole Osijek.

Rok za podnošenje prijava kandidata je osam (8) dana od dana objave natječaja.

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostavljaju se u zatvorenoj omotnici na adresu neposredno ili poštom: Poljoprivredna i veterinarska škola Osijek, 31 000 Osijek, Jadrovska 20, s naznakom „Prijava na natječaj za imenovanje ravnatelja/ice – ne otvarati“.

Predsjednica Školskog Odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Branka Dubravac, dipl. ing.